Diari Oficial de la Generalitat Valenciana


Sumari del DOGV 2723, del 04-04-1996 (1996/837849)

ACORD de 2 d'abril de 1996, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Massanassa.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2723

Data del DOGV
:   04-04-1996

Secció del DOGV
:   ALTRES DISPOSICIONS

Número del document
:   1996/837849


Data del document
:   02-04-1996

Organisme emissor
:   Conselleria de Presidència

Tipus de document
:   Acord

ACORD de 2 d'abril de 1996, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Massanassa.   
El Govern Valencià, en la reunió del dia 2 d'abril de 1996, adoptà l'acord següent:  
L'Ajuntament de Massanassa, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'obertura i urbanització del carrer del Palleter.  
Aquesta declaració d'ocupació urgent es justifica en la necessitat de realitzar les obres per tal de dur a terme l'obertura del vial i de dotar d'accés de vehicles al centre d'atenció primària en fase de construcció per la Conselleria de Sanitat i Consum, de manera que es permeta l'accés de vehicles al centre mèdic fonamentalment dels serveis d'urgència.  
Sotmès l'expedient a informació pública, algunes de les persones afectades hi van presentar al·legacions, les quals van ser resoltes pel Ple de la Corporació en la sessió del dia 23 de novembre de 1995.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Massanassa per a l'execució del projecte d'obertura i urbanització del carrer del Palleter.  
Llista de béns afectats  
Núm. 1  
Parcel·la cadastral: 4158219.  
Propietaris: Sra. Josefa Moreno Sanchis, amb domicili a Massanassa, c/ Doctor Gil López, núm. 10, i Sr. Vicente Moreno Sanchis, amb domicili a Massanassa, c/ Comtes de Trigona, núm. 52.  
Dades registrals: la propietat afectada, en una extensió superficial de 83,20 m2, que pertany per meitats proindivises als germans Moreno Sanchis, està inscrita en el Registre de la Propietat de Torrent com a finques núm. 7468 i 1570.  
Els terrenys afectats tenen actualment la classificació de sòl urb. Els límits reflectits en els plànols del projecte d'urbanització aprovat són els següents:  
Nord, amb resta de propietat dels germans Moreno Sanchis, c/ en projecte enmig; sud, el Sr. José Raga; est, amb propietat de les germanes Moreno Alcoy; i oest, Sr. Ricardo Brines Beltrán.  
Núm. 2  
Parcel·la cadastral: 4158217/18.  
Propietàries: Sra. Concepción Moreno Alcoy, amb domicili a Massanassa, c/ Mare de Déu del Remei, núm. 17; Sra. Antonia Moreno Alcoy, amb domicili a Massanassa, c/ Mare de Déu del Remei, núm. 17; Sra. Francisca Moreno Alcoy, amb domicili a Albal, plaça del Cabdill, núm. 23-9; i Sra. Josefa Moreno Alcoy, amb domicili a Massanassa, c/ del Sol, núm. 6-3a.  
Dades registrals: la propietat afectada, en una extensió superficial de 154,72 m2, que pertany per parts iguals proindivises a les germanes Moreno Alcoy, està inscrita en el Registre de la Propietat de Torrent com a finques núm. 1718 i 1565.  
Els terrenys afectats tenen en l'actualitat la classificació de sòl urbà. Els límits reflectits en els plànols del projecte d'urbanització aprovat, són els següents:  
Nord, amb resta de propietat de les germanes Moreno Alcoy, c/ en projecte enmig; sud, amb Sr. Vicente Raga; est, Sr. Antonio Moreno Pastor (actualment Sra. Margarita Moreno Penella) germans Moreno Alcoy; i oest, propietat dels germans Moreno Sanchis.  
Núm. 3  
Propietària: Sèquia de Favara, amb domicili a València, c/ Sant Calze, núm. 3-1.  
Dades registrals: la propietat afectada, en una extensió superficial de 6,'60 m2, pertany a la Comunitat de Regants de la Sèquia de Favara en virtut de possessió immemorial, no té títol registral ni referència cadastral.  
Els terrenys afectats tenen en l'actualitat la classificació de sòl urbà en haver-se produït la cobertura de la volada de la sèquia. Els límits reflectits en els plànols del projecte d'urbanització aprovat són els següents:  
Nord, amb resta de la sèquia propietat de la Comunitat de Regants; sud, propietat de les germanes Moreno Alcoy; est, propietat de les germanes Moreno Alcoy; i oest, propietat de les germanes Moreno Alcoy.  
Núm. 4  
Parcel·la cadastral: 4158205.  
Propietari: Sr. Antonio Moreno Pastor, amb domicili a Massanassa, c/ José Pereda, núm. 2.  
Dades registrals: la propietat afectada, en una extensió superficial de 27,72 m2, està inscrita en el Registre de la Propietat de Torrent com a finca núm. 1539.  
Els terrenys afectats tenen en l'actualitat la classificació de sòl urbà. Els límits són els següents:  
Est, amb la parcel·la del Sr. Antonio Moreno Comes, carretera enmig, avui denominada c/ l'Orba i la parcel·la afectada per vials; sud, amb la casa del Sr. Francisco Gómez, reg enmig i la parcel·la afectada per vials; oest, amb la parcel·la de les germanes Moreno Alcoy i la parcel·la per a vials i amb el tram del c/ Palleter; i nord, la del Sr. Francisco Moreno Montoro, carretera enmig, avui c/ Palleter.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Massanassa, les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord, que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992). Tot això, sense perjudici que les persones interessades puguen interposar qualsevol altre recurs que consideren oportú.  
València, 2 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO